SMERNICE

1. Výbor Pozemkového spoločenstva vydáva a upravuje smernice podľa aktuálnej situácie, takto vydaná smernica je platná do najbližšieho zhromaždenia, kde ju zhromaždenie schváli ,alebo ju zruší.
2. Daň z pozemkov bude spoločenstvo refundovať len členom spoločenstva, ktorý sa zúčastnia aspoň 1x do roka na zhromaždení osobne, alebo prostredníctvom splnomocneného zástupcu. Do úvahy sa bude brať mimoriadna udalosť ako je PN, úmrtie v rodine, alebo iná podobná príčina. Ak sa podielnik nezúčastní na zhromaždení, je povinný si daň z pozemkov uhradiť sám v zmysle zákona
3. Štiepačka dreva sa bude používať len so súhlasom výboru Pozemkového spoločenstva a nebude sa požičiavať podielnikom ani 3 osobám na súkromné účely.
4. Podielnik alebo iný odberateľ si bude palivové drevo preberať naukladané na aute , alebo odvoznom mieste a svojim podpisom na odberovom zázname potvrdí poverenej osobe správnosť množstva.
5. Úžitkové drevo sa nebude podielnikom predávať za zľavnenú cenu ak si ho chce tento odviesť v celosti.
6. Úžitkové drevo pre podielnika v množstve 10 m3 pri predložení stavebného povolenia (aj osoba blízka syn, dcéra, brat ,sestra, otec, matka, vnuk, vnučka) s 50% zľavou z trhovej ceny vypočítanej z najmenej 3 zdrojov. Takéto drevo sa musí popíliť na pílnici guľatiny patriacej urbáru, aby sa zamedzilo špekulatívnym predajom dreva. Takúto možnosť môže podielnik využiť 1x za rok.
7. Povolenie na samovýrobu schvaľuje výbor PS na neverejnej schôdzi a určuje lokalitu, kde sa bude samovýroba prevádzať v prípade, že sa v lese nebude nachádzať drevo vhodné na samovýrobu, tak sa povolenie nebude vydávať.
8. Podielnik má pri samovýrobe prednosť pred nečlenom to znamená „ak nemá záujem žiadny člen spoločenstva o danú samovýrobu, až potom sa táto môže ponúknuť nečlenovi“ .Povolenie sa bude vydávať poľa poradia ako sú žiadosti doručené.
9. Obmedzenie množstva paliva pri samovýrobe je 10 prm na 8000 m2 podielovej plochy, cena paliva je 0€ za 1 prm v rúbanisku , 5€ za 1 prm do 50 m od cesty , 3€ , pri vzdialenosti od 50-80m od cesty , 1€ pri vzdialenosti 80 m a viac. Pri prekročení objemu prirážka 50% na prekročené množstvo. Pre nepodielnika určuje cenu výbor PS komisionálne.
10. Obmedzenie množstva úžitkového dreva pri samovýrobe na 2 m3 na 8000 m2 podielovej plochy ,cena takéhoto dreva je 50% z trhovej ceny pri vzdialenosti do 50m od cesty, pri vzdialenosti od 50-80m 30% z trhovej ceny, pri vzdialenosti 80m a viac15% z trhovej ceny vypočítanej najmenej z 3 zdrojov, pri prekročení objemu prirážka 20% k cene na prekročené množstvo .
11. Výbor bude viesť evidenciu samovýroby úžitkového aj palivového dreva na meno podielnika a tieto skutočnosti budú oznámené na zhromaždení.
12. Lesná stráž, alebo člen výboru prípadne dozornej rady má právo kontroly automobilu nachádzajúceho sa na pozemkoch spoločenstva, užívateľ alebo majiteľ automobilu má mať pri sebe povolenie na vstup, na ktorom bude dátum začiatku a konca platnosti vstupu. Vstup vydáva výbor spoločenstva.
13. Kontrola nepovolených vstupov sa bude prevádzať nainštalovaním fotopascí
14. Ak podielnik spôsobí priestupok ,alebo krádež dreva, budú mu podľa závažnosti pozastavené všetky požitky na 1 rok a jeho prípad sa postúpi na políciu .Ak nepodielnik spôsobí priestupok ,alebo krádež dreva bude podľa závažnosti jeho prípad postúpený na políciu.
15. Cena palivového dreva pre rok 2017 je 4,61€ za 1 prm + výroba, celková suma aj s výrobou je 30 €.
16. Poľovnému združeniu Stankovany bude prenajímať pozemky v revíri Spoločenstvo a nie jednotliví majitelia.